You are here: Afrikaans / Culture / Op Afrikaans ► / Poets ► / Hennie Liebenberg (1940- ) ►
Hennie is op 27 Februarie 1940 (Majubadag) op Otjiwarongo in die destydse Suidwes-Afrika gebore as die tweede kind van eenvoudige, godvresende Boeremense.
Hy hoop om sy laaste dae in sy geliefde Suidwes (Namibië) te slyt.
Hennie was born on 27 February 1940 (Majuba Day) in Otjiwarongo in the former Southwest Africa as the second child of simple, God-fearing Boer folk.
He hopes to spend his last days in his beloved Southwest (Namibia).
'n Vooraf Woord tot die Gedigte
Sommige denkende mense voel een of ander tyd die behoefte om iets blywends tot stand te bring of te skep – iets van waarde – huis of ‘n plaas, ‘n besigheid of ‘n boedel, ‘n gedig of ‘n gedagte – iets wat aan hom of haar ‘n mate van blywendheid, selfs “onsterflikheid” kan verleen. So ‘n mens wil nie net sterf en dan net “weg” en vergete wees nie. Plase en boedels is goed en wel, maar nie alles wat nagelaat word se waarde kan in reële terme bepaal word nie.
Wat is die “waarde” van ”Stille Nag” of “Eine Kleine Nachtmusik”, Eugene Marais se “Winternag” of Fagan se “Ek het ‘n huisie by die see”? Theo Wassenaar sê:
“Ek nietigste kristal
die skepping het ook my sy doel gegewe:
een polsslag in die ritme van die heelal.”
En Kahlil Gibran kon maar die digters bygevoeg het by die sangers en dansers en fluitspelers van wie hy geskryf het: “want ook wat hulle bring, al is dit uit drome geweef, is kleding en voedsel vir die siel”.